สวัสดีค่ะ พอดีอยากทราบว่าถ้าเราเป็นประจำเดือนก่อนปกติ1สัปดาห์ (ปกติประจำเดือนมาสิ้นเดือน แต่ครั้งนี้มาก่อน1สัปดาห์) แล้วประจำเดือนมา2วันแล้ววันที่3เป็นสีชมพูจางๆ จะท้องไหมคะ
สวัสดีค่ะ หากนับระยะห่างจากรอบประจำเดือนก่อนได้อยู่ในช่วง 21-35 วัน ก็จะถือว่ามีระยะห่างระหว่างรอบประจำเดือนที่ปกติดี (โดยให้นับจากวันแรกของประจำเดือนในรอบก่อน จนถึงก่อนวันแรกของประจำเดือนในรอบนี้) และหากมีเลือดออกมานานรวม 2-7 วัน ก็จะถือว่าเป็นเลือดประจำเดือนที่ปกติดีค่ะ และแสดงว่าไม่ได้มีการตั้งครรภ์เกิดขึ้นแต่หากนับระยะห่างจากรอบประจำเดือนก่อนได้น้อยกว่า 21 วัน หรือมีเลือดออกนานเกิน 7 วัน เลือดดังกล่าวก็อาจไม่ใช่ประจำเดือน ดังนั้น โอกาสที่จะตั้งครรภ์จึงยังมีได้อยู่ ในกรณีนี้ หากไม่แน่ใจ ก็ควรตรวจหาการตั้งครรภ์ดูค่ะ